Ποδηλατοδρόμιο Σαριάρκα

Το Ποδηλατοδρόμιο Σαριάρκα (καζακικά: Сарыарқа велотрегі‎‎, ρωσικά: Велотрек Сарыарка‎‎) είναι κλειστή πίστα ποδηλασίας ή ποδηλατοδρόμιο στην Αστανά του Καζακστάν. Κατασκευή Κατασκευασμένο σε σχήμα ποδηλαιτκού κράνους, το ποδηλατοδρόμιο είναι ένα μοναδικό αθλητικό συγκρότημα που όχι μόνο στεγάζει μια πίστα ποδηλασίας, αλλά η επιφάνεια 58.000 μέτρων του περιλαμβάνει επίσης αθλητικά γήπεδα, γυμναστήριο, πισίνα, γήπεδο καλαθοσφαίρισης, παγοδρόμιο, καθώς και αίθουσες συνεδριάσεων, εστιατόριο και ξενοδοχείο. Χρησιμοποιείται κυρίως για ποδηλασία και καλαθοσφαίριση. Η χωρητικότητα της αρένας για αγώνες ποδηλασίας είναι 9.270 θεατές, όπου μπορούν να χρησιμοποιηθούν μόνο οι μόνιμες εξέδρες. Πρόσθετες προσωρινές εξέδρες μπορούν να προστεθούν γύρω από τον χώρο του γηπέδου για αγώνες καλαθοσφαίρισης, ανεβάζοντας τη χωρητικότητα σε 10.000. Ιστορία Η πίστα φιλοξένησε τον εναρκτήριο γύρο του Παγκοσμίου Κυπέλλου Ποδηλασίας Στίβου 2011–12 το Νοέμβριο του 2011. Η αρένα χρησιμοποιήθηκε κατά τη διάρκεια των Χειμερινών Ασιατικών Αγώνων του 2011 για πατινάζ ταχύτητας σε μικρή πίστα. Είναι η έδρα του επαγγελματικού συλλόγου καλαθοσφαίρισης ΜΚ Αστανά, που συμμετέχει στην VTB Λίγκα. Παραπομπές Εξωτερικοί σύνδεσμοι Επίσημος ιστότοπος (Ρωσικά)